पाएं अपने शहर की ताज़ा ख़बरें और फ्री ई-पेपरडाउनलोड करें
कोड़ासिया में अपने घर आए एक सहायक कृषि विस्तार अधिकारी की मौत करंट की चपेट में आकर हो गई है। अफसर अपने घर में इनवर्टर ठीक कर रहा था। इसी दौरान वह करंट की चपेट में आ गया। घटना अफसर के गृह ग्राम कोड़ासिया में मंगलवार सुबह 11 बजे हुई है। घटना के बाद परिजनों ने लैलूंगा चिकित्सालय ले जाया गया जहां डॉक्टरों ने उसे मृत घोषित कर दिया।
मामले में लैलूंगा पुलिस ने मर्ग कायम कर जांच शुरू कर दी है। ग्राम पंचायत कोड़ासिया निवासी लोकेश कुमार मालाकार उर्फ बबलू (34) धरमजयगढ़ के ग्राम पंचायत सोहनपुर में सहायक ग्रामीण कृषि विस्तार अधिकारी थे। बताया जा रहा है कि बबलू एक रात पहले ही अपने घर पर छुट्टी मनाने के लिए आए हुए थे। मंगलवार सुबह जब अफसर अपने घर मे लगे इनवर्टर का रिपेयरिंग कर रहे थे। इसी दौरान दौरान करंट से वे बुरी तरह झुलस गए। आनन-फानन में परिजनों ने उन्हें लैलूंगा पहुंचाया। जहां इलाज के दौरान ही उनकी मौत हो गई। अचानक हुई मौत से परिवार स्तब्ध हो गया है। युवक ने क्षेत्र में कई सामाजिक कार्य किए हैं। जिस कारण पूरा गांव युवक के असमय चले जाने से दुखी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn